Suchinthana/ta-wikipedia huggingface dataset:
சூரியகாந்த்

சூரியகாந்த் (Suryakanth) என்பவர் ஒரு தமிழ் திரைப்பட  நடிகராவார்.  இதுவரை 300 க்கும் மேற்பட்ட படங்களில் நடித்துள்ள இவர், பல  எதிர்மறை, நகைச்சுவை பாத்திரங்களில் நடித்துள்ளார். இவர் இன்று போய் நாளை வா, தூறல் நின்னு போச்சு, மண்வாசனை, கிழக்குச் சீமையிலே போன்ற குறிப்பிடத்தக்க பல படங்களில் நடித்துள்ளார். இவர் 1981 இல் வெளிவந்த எம். ஏ. கஜாவின் வசந்த காலம் படத்தில் அறிமுகமானார்.

ஆரம்ப கால வாழ்க்கை 
சூர்யகாந்தின்  தமிழ்நாட்டின் தஞ்சாவூர் மாவட்டம் பூண்டியில் பிறந்தார். பெற்றோர் இவருக்கு இட்ட பெயர் பக்கிரி ஆகும். இவர்  ஐந்தாம் வகுப்பு படிக்கும் போது, குலதெய்வம் ராஜகோபால் நடித்த ஒரு படத்தின் பாடல் காட்சிகள் பூண்டி அணை பகுதியில் எடுக்கப்பட்டது. படப்பிடிப்பைக் கண்ட பிறகு. இவர் படங்களில் நடிக்க ஆர்வம் கொண்டார்.  இவர் இளங்கலை படிக்க கல்லூரியில் இணைந்தார், ஆனால் படிப்பை முதல் ஆண்டு தொடர இயலவில்லை. துவக்க காலத்தில் போலி திரைப்பட தயாரிப்பாளர்களுக்கு பணம் கொடுத்து ஏமாற்றமடைந்தார். அவர்களினால் தனக்கு படங்களில் நடிக்க வாய்ப்பு கிடைக்கும் என்று நம்பி ஏமார்ந்தார். இவரின் தற்போதைய பெயரை  இவருக்கு இட்டவர் மறைந்த சாண்டோ எம். எம். ஏ சின்னப்பா தேவர் ஆவார். ரஜினிகாந் நடித்த தாய் மீது சத்தியம் படத்தின் படப்பிடிப்பின் போது சின்னனப்பபா தேவரை இவர் சந்தித்துள்ளார். தேவர் இவரின் பெயர் கேட்டபோது. சூரிய பிரசாத் என்று கூறினார். தேவர் அது தெலுங்கு பெயரைப் போல உள்ளதாக கூறி சூரிய பிரசாத் பெயரை சூரியகாந்த் என்று மாற்றினார்.

திரைப்பட வாழ்க்கை 
துவக்கத்தில் இவர் திரையுலகில் தன்னை நிலைநிறுத்திக்கொள்ள  போராடினார். தூறல் நின்னு போச்சு படத்தில் நடிக்க இயக்குநர் பாக்யராஜ் இவருக்கு ஒரு பெரிய வாய்ப்பை வழங்கினார். இவர் படத்தில் ஒரு அமைதியான எதிர்மறை பாத்திரத்தில் நடித்தார்.  திரைப்படம் வெளியான பிறகு விமர்சகர்களிடமிருந்தும் ரசிகர்களிடமிருந்தும் பெரும் பாராட்டைப் பெற்றது. பின்னர், பாக்யராஜ் இவரின் திறமையை அங்கீகரிக்கும் விதமாக தனது பெரும்பாலான படங்களில் வாய்ப்பு அளித்தார்.

திரைப்படவியல் 
இது ஒரு பகுதி திரைப்படவியலாகும். நீங்கள் இதை விரிவாக்கலாம்.

1980 கள்

1990 கள்

2000 கள்

2010 கள்

தொலைக்காட்சி 

 சின்னத் தம்பி
 கனா காணும் காலங்கள்

குறிப்புகள்

வெளி இணைப்புகள் 
 

தஞ்சாவூர் மாவட்ட நபர்கள்
தமிழ் நடிகர்கள்
வாழும் நபர்கள்
இராஜேஸ்வரி சுந்தர் ராஜன்

இராஜேஸ்வரி சுந்தர் ராஜன் (Rajeswari Sunder Rajan) (பிறப்பு 1950) ஒரு இந்திய பெண்ணிய அறிஞரும், ஆங்கிலப் பேராசிரியரும் ஆவார். பெண்ணியம் மற்றும் பாலினம் தொடர்பான பிரச்சினைகள் குறித்த பல புத்தகங்களை எழுதியுள்ளார். இவரது ஆராய்ச்சி ஆர்வம் காலனித்துவத்திற்கு முந்தைய மற்றும் பிந்தைய காலங்கள், இந்திய ஆங்கில எழுத்து, தெற்காசியா தொடர்பான பாலினமும் கலாச்சார பிரச்சினைகளும், விக்டோரியா சகாப்தத்தின் ஆங்கில இலக்கியம் போன்ற பல விஷயங்களை உள்ளடக்கியுள்ளது. "தற்கால இந்திய பெண்ணியத்தில் சிக்கல்கள்", "சைன் போஸ்ட்: சுதந்திரத்திற்குப் பிந்தைய இந்தியாவில் பாலின சிக்கல்கள்" போன்றத் தொடரையும் வெளியிட்ட்டுள்ளார். இவர் பல புத்தகங்களையும் எழுதியுள்ளார்.

சுயசரிதை 
இராஜேஸ்வரி முபையில் பிறந்தார். மும்பை பல்கலைக்கழகத்தில் 1969இல் ஆங்கிலத்தில் இளங்கலை பட்டமும், 1971இல் ஆங்கிலத்தில் முதுகலை பட்டமும் பெற்றார். பின்னர், வாசிங்டன், டி. சி. ஜார்ஜ் வாசிங்டன் பல்கலைக்கழகத்தில் ஆங்கிலத்தில் முனைவர் பட்டம் பெற்றார்.

இந்தியாவில் சிலகாலம் விரிவுரையாளராக பணிபுரிந்த பின்னர் இவர் ஐக்கிய இராச்சியத்திற்கு குடிபெயர்ந்தார். அங்கு இவர் வொல்ப்சன் கல்லூரியில் கூட்டாளராக இருந்தார். பின்னர் ஆக்சுபோர்டு பல்கலைக்கழகத்தில் ஆங்கிலத்தில் வாசிப்பவராக பணியாற்றினார். புதுதில்லியின், நேரு நினைவு அருங்காட்சியகம் மற்றும் நூலகத்திலும் , மகளிர் மேம்பாட்டு ஆய்வுகள் மையத்திலும் மூத்த கூட்டாளராக இவர் இருந்தார். ஒகையோ ஓபர்லின் கல்லூரியில் ஷான்சி வருகைப் பேராசிரியராகவும் பணியாற்றியுள்ளார்.

வெளியீடுகள் 
 The Lie of the land: English literary studies in India (1992)
 The Prostitution Question(s): (female) Agency, Sexuality and Work (1996)
 Is the Hindu Goddess a Feminist? (1997)
 Signposts: Gender Issues in Post-independence India (1999)
 Real and Imagined Women: Gender, Culture and Postcolonialism (2003)
 The Scandal of the State: Women, Law, and Citizenship in India (2003)
 The Postcolonial Jane Austen (with You-Me Park) (2015)
 Commodities and Culture in the Colonial World, co-ed with Supriya Chaudhuri, Josephine McDonagh, and Brian Murray, London and New York, Routledge, 2017

மேற்கோள்கள் 

வாழும் நபர்கள்
1950 பிறப்புகள்
ஓ. ஏ. கே. சுந்தர்

ஓ. ஏ. கே. சுந்தர் (O. A. K. Sundar) என்பவர் ஒரு இந்திய நடிகர் ஆவார். இவர் முதன்மையாக  தமிழ்த் திரைப்படங்கள் மற்றும் தொலைக்காட்சிகளில் பணியாற்றுகிறார். விருமாண்டியில் இவர் நடித்த பகைகொண்ட பாத்திரத்துக்காக அறியப்படுகிறார். மேலும் இவர் தொலைக்காட்சி தொடரான ரோமாபுரி பாண்டியன் மற்றும்  மகாபாரதத்தில் முக்கிய கதாபாத்திரமான பீஷ்மர் பாத்திரத்தை ஏற்று நடித்தார். இவரது தந்தை தமிழ் நடிகரான ஓ. ஏ. கே. தேவர் ஆவார். அவர் பல படங்களில் எதிர்மறை பாத்திரங்களில் நடித்தார்.

தொழில் 
ஓ. ஏ. கே. சுந்தர்  நாடோடிப் பாட்டுக்காரன் (1992) படத்தின் வழியாக திரைப்படங்களில் அறிமுகமானார். விருமாண்டி (2004), நான் அவனில்லை (2007) உள்ளிட்ட பல படங்களில் துணை வேடங்களில் நடித்தார். ஐயர் ஐ. பி. எஸ்சில் இவரது நடிப்பு குறித்து, ஒரு விமர்சகர் "ஆனந்தராஜ் மற்றும் ஓ. ஏ. கே. சுந்தர் (தாதாவின் மகன்கள்) போதுமானவர்கள்" என்று குறிப்பிட்டார்.  மகாபாரதம் என்ற தொலைக்காட்சி தொடரில் பீஷ்மரில் பாத்திரத்தை ஏற்று நடித்ததற்காக  பாராட்டுகளைப் பெற்றார்.  பல தொலைக்காட்சித் தொடர்களில் பணிபுரிந்த பிறகு, திரைப்படங்களில் கவனம் செலுத்துவதற்காக அவற்றில் பணிபுரிவதை நிறுத்தினார். அதன்பிறகு   கிடாரி (2016), சாமி 2 (2018),  ராக்கி: தி ரிவெஞ்ச் (2019) உள்ளிட்ட பல படங்களில் எதிர்மறை கதாபாத்திரங்களை ஏற்று நடித்துள்ளார்.

தனிப்பட்ட வாழ்க்கை 
பல படங்களில் எதிர்மறை பாத்திரங்களில் நடித்த ஓ. ஏ. கே. தேவரின் மகன் இவர். 1998 ஆம் ஆண்டில், இவர் எஸ் லோகநாயகியை மணந்தார். ரிஷிகேஷில் வாடா (2010) படப்பிடிப்பில் இருந்தபோது, இவர் ஒசாமா பின்லேடன் போன்ற வேடத்தில் தோற்றமளித்ததால் இந்திய ராணுவத்தால் பிடிக்கபட்டார்..

தொலைக்காட்சி

திரைப்படவியல் 

 குறிப்பில் எதுவும் குறிப்பிடப்படாதைவை அனைத்தும், தமிழ் படங்களாகும்.

குறிப்புகள்

வெளி இணைப்புகள் 

 

1975 பிறப்புகள்
வாழும் நபர்கள்
தமிழ்த் திரைப்பட நடிகர்கள்
விக்ரம் கிருஷ்ணா

விக்ரம் கிருஷ்ணா ரெட்டி (பிறப்பு: அக்டோபர் 11, 1975) என்பவர் ஒரு இந்திய திரைப்பட தயாரிப்பாளர் மற்றும் தமிழ்த் திரைப்பட முன்னாள் நடிகர் ஆவார். பிரபல நடிகர்  விஷாலின் அண்ணனன் ஆவார். ஜி. கே. பிலிம் கார்ப்பரேஷன் என்ற பதாகையின் கீழ் இவர் படங்களைத் தயாரித்தார்.

ஆரம்ப கால வாழ்க்கை 
விக்ரம் கிருஷ்ணா சென்னையில் ஜி. கே. ரெட்டி மற்றும் ஜனகி தேவி ஆகியோருக்கு பிறந்தார். இவரது தந்தை  தெலுங்கு மற்றும் தமிழ் திரைப்பட தயாரிப்பாளராக இருந்தார். இவரது குடும்பத்தினர் சென்னையில் குடியேறினர். இவரது தம்பி விஷால் தமிழ் திரையுலகில் பிரபலமான நடிகர். இவருக்கு ஐஸ்வர்யா என்ற தங்கையும் உள்ளார்.

தனிப்பட்ட வாழ்க்கை 
இவர் நடிகை சிரேயா ரெட்டியை திருமணம் செய்து கொண்டார். தம்பதியருக்கு ஒரு மகள் உள்ளார்.

திரைப்படவியல்

நடிகராக

தயாரிப்பாளராக

விநியோகம்

குறிப்புகள் 

1972 பிறப்புகள்
தமிழ்த் திரைப்படத் தயாரிப்பாளர்கள்
தமிழ்த் திரைப்பட நடிகர்கள்
தெலுங்கு மக்கள்
வாழும் நபர்கள்
சி. தமிழ்செல்வன்

சி. தமிழ்செல்வன் (C. Tamilselvan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2006ஆம் ஆண்டு தமிழக சட்டசபைக்கான தேர்தலில் ஏற்காடு தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
பத்மாமகன்

பத்மாமகன் (Padmamagan) என்பவர் ஒரு இந்திய திரைப்பட இயக்குநர் ஆவார். இவர் தமிழ் படங்களை இயக்கியுள்ளார். 2003 ஆம் ஆண்டில் பல்லவன் படத்தில் இயக்குநராக அறிமுகமான பிறகு, அம்முவாகிய நான் மற்றும் நேற்று இன்று உள்ளிட்ட  படங்களை இயக்கினார்.

தொழில் 
ரூஃபஸ் பார்க்கர் தயாரிப்பில் பத்மாமகன் இயக்க ஒரு வணிகத் திரைப்படத்தைத் தேர்வுசெய்தனர். அதன்படி உருவாக்கபட்ட பல்லவன் (2003) படம் சிறிய விளம்பரத்துடன் வெளியிடப்பட்டது. மேலும் இது வணிக ரீதியாக சிறப்பான வெற்றியைப் பெறவில்லை. பார்க்கருடன், இவரும் அம்முவாகிய நான் (2007) படத்தின் பணியைத் தொடங்கினார், இதில் ஒரு பாலியல் தொழிலாளி  இல்லத்தரசியாக மாறும் கதையைச் சொன்னார். பார்த்திபன், பாரதி ஆகியோர் நடித்த இந்த திரைப்படம் "எழுத்தாளர்-இயக்குநர் பத்மா மகன் தமிழ்த் திரைப்படத்துறையை எதிர்காலத்தில் நன்கு வளர்க்கும் திரைப்படத்துடன் வந்துள்ளார்" என்று நேர்மறையான விமர்சனங்களுடன் வெளியானது. இந்த படம் பின்னர் 2007 ஆம் ஆண்டு கோவாவில் நடந்த இந்திய சர்வதேச திரைப்பட விழாவில் திரையிடப்பட்டது. இது  நாயகன் (1987) க்குப் பிறகு இதுபோன்ற ஒரு சாதனையை நிகழ்த்திய முதல் தமிழ் படமாகும். படம் வெற்றிகண்டபோதும், பத்மகன் தான் அடுத்து எடுக்க திட்டமிட்ட படத்தை தயாரிக்க யாரும் முன்வரவில்லை. அக்கதையானது ஏழு வயது குழந்தையின் வாழ்க்கையைச் சுற்றி வருகிறது. தயாரிப்பாளரை ஈர்ப்பதில் ஏற்பட்ட தோல்வியானது, இவரை திரைப்படத் தொழிலை கைவிடச் செய்து. இவரை ஒரு குடிகாரனாகவும் மாற்றியது என்பதை இவரே குறிப்பிட்டார்.

2012 ஆம் ஆண்டில், இவர் தனது மூன்றாவது படமான நேற்று இன்று படத்தில் விமல், பிரசன்னா ரிச்சர்டு ஆகியோரின்  நடிப்பில் உருவாக்கினார். இவர் தனது மனைவி மாலதியுடன் சேர்ந்து இந்த படத்தைத் தயாரித்தார், மேலும் இது சமூக ரீதியாக பொருத்தமான திரைப்படமாக இருக்கும் என்று கருதினார். பல தாமதங்களுக்குப் பிறகு இந்த படம் 2014 இல் குறைந்த திரையரங்குகளில் வெளியானது. 2015 ஆம் ஆண்டில், மலேசியாவில் படப்பிடிப்பு தொடங்கிய பூமி என்ற படத்தின் பணியை இவர் தொடங்கினார்,

திரைப்படவியல் 

 இயக்குநர்

 எழுத்தாளர்

 ஸ்டைல் (2002) (உரையாடல்)

குறிப்புகள் 
 

தமிழ்நாட்டுத் திரைப்பட இயக்குநர்கள்
தமிழ்த் திரைப்பட இயக்குநர்கள்
வாழும் நபர்கள்
உமாசங்கரி

உமா என்பவர் இந்திய திரைப்பட நடிகை ஆவார்.

தொழில் 
இவர் 2006 ஆம் ஆண்டில், சிபிராஜுக்கு ஜோடியாக சக்தி சிதம்பரத்தின் கோவை பிரதர்ஸ் படத்தில் தோன்றினார். அதில் சத்தியராஜின் மருமகளாக நடித்தார். மேலும் புதுமுகங்களுடன் தொடாமலே என்னும் படத்தில் நடித்தார். சிக்கம்மா (புகழ்பெற்ற தமிழ் தொலைக்காட்சி த் தொடரான "சித்தி" இன் கன்னட மறு ஆக்கம்) மற்றும் வள்ளி ( புதிய தமிழ் தொலைக்காட்சித் தொடர்) போன்ற சில தொடர்களிலும் இவர் நடித்தார்.

தனிப்பட்ட வாழ்க்கை 
கன்னட திரையுலகின் வணிக இயக்குனரான டி. இராஜேந்திர பாபு மற்றும் நடிகை சுமித்ரா ஆகியோருக்கு உமா பிறந்தார். இவரது தங்கை, நட்த்திரா, 2011 இல் டூ என்ற படத்தில் அறிமுகமானார். இவர் படங்களில் நடிப்பதபடி, இந்திரா காந்தி திறந்த பல்கலைக்கழகத்தில் பி.ஏ., ஆங்கில இலக்கியம் பயின்றார்.

இவர் இறுதியில் 2006 சூன் 15 அன்று பெங்களூரில் மென்பொருள் பொறியாளராக உள்ள எச். துஷ்யந்தை மணந்தார். அதன்பிறகு வேறு எந்த படங்களிலும் நடிக்க ஒப்புக்கொள்ளவில்லை.

திரைப்படவியல்

குறிப்புகள் 
 

1982 பிறப்புகள்
கன்னடத் தொலைக்காட்சி நடிகைகள்
தமிழ்த் தொலைக்காட்சி நடிகைகள்
தெலுங்குத் திரைப்பட நடிகைகள்
வாழும் நபர்கள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
பத்மலதா

பத்மலதா என்பவர் இந்திய பின்னணிப் பாடகர் ஆவார். இவர் தமிழ்நாட்டின் சென்னையில் பிறந்தார். தனி ஒருவன் திரைப்படத்தின் "கண்ணாலே கண்ணாலே" பாடல் தொகுப்பு வெளியாகி தரவரிசையில் முதலிடத்தைப் பிடித்த பிறகு இவர் புகழ் பெற்றார். இவர் தமிழில்  "கண்ணாலை கண்ணாலே" மற்றும் "காதலே காதலே" போன்ற பாடல்களுக்காவும், தெலுங்கில்  "பரேஷானுரா", "சூசா சூசா", "சாலி காலி சூடுடு" மற்றும் "காந்தாரி யாரோ" ஆகிய பாடங்களுக்காக அறியப்படுகிறார்.

இசைத்தொகுப்பு தரவுத்திரட்டு

பிற பணிகள்

குறிப்புகள் 

தமிழ்நாட்டுப் பெண் இசைக்கலைஞர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
சென்னைப் பாடகர்கள்
கே. எம். ராஜேஷ்

கே. எம். ராஜேஷ் (K. M.  Rajesh ) ஓர் இந்திய அரசியல்வாதி ஆவார்.இவர் கேஆர்பி கல்விநிறுவனங்களின் தாளாளரும் ஆவார். இவர் கடத்த  2010 ஆம் ஆண்டு முதல் திமுகவில் உறுப்பினராக உள்ளார்.தற்போது 2021 ஆம் ஆண்டு நடைபெற்றுள்ள தமிழ்நாடு சட்டமன்ற தேர்தலில் சங்ககிரி சட்டமன்றத் தொகுதியிலிருந்து, திராவிட முன்னேற்றக் கழகத்தின் கட்சியின் சார்பில் போட்டியிடவுள்ளார்.

கட்சி பதவி 
 2012ம் - திமுக சேலம் ஒருங்கிணைந்த மாவட்டத்தின் மாவட்ட இளைஞரணி அமைப்பாளர்
 2015 - திமுக சேலம் மேற்கு மாவட்ட இளைஞரணி அமைப்பாளர்
 2018 -  திமுக சங்ககிரி ஒன்றிய பொறுப்பாளர்

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
திராவிட முன்னேற்றக் கழக அரசியல்வாதிகள்
நிவேதிதா மேனன்

நிவேதிதா மேனன் (Nivedita Menon) ஓர் இந்திய பெண்ணிய எழுத்தாளரும் தில்லி ஜவகர்லால் நேரு பல்கலைக்கழகத்தில் அரசியல் சிந்தனை பேராசிரியரும் ஆவார். இவர் முன்பு லேடி ஸ்ரீ ராம் கல்லூரியிலும், தில்லி பல்கலைக்கழகத்திலும் அரசியல் அறிவியல் துறையில் கற்பித்தார். அணுசக்தி மற்றும் காஷ்மீர் பிரச்சினை உள்ளிட்ட பல அரசியல் விஷயங்களில் இவர் வலுவான நிலைப்பாடுகளுக்கு பெயர் பெற்றவர்.

அறிவார்ந்த தொழில் 
நிவேதிதா மேனன் ஒரு பெண்ணிய அறிஞர் ஆவார். இவர் 2009 முதல் தில்லி ஜவகர்லால் நேரு பல்கலைக்கழகத்தில்  சேருவதற்கு முன்பு இவர் லேடி ஸ்ரீ ராம் கல்லூரியில் 15 ஆண்டுகள் ஆசிரியராகவும், தில்லி பல்கலைக்கழகத்தில் அரசியல் அறிவியல் துறையிலும் ஏழு ஆண்டுகள் ஆசிரியராகவும் இருந்தார்.  மேனன் கூறுகையில், கல்லூரியில் தான் வெளிப்படுத்தப்பட்ட இந்திய பெண்ணிய இயக்கம், அத்துடன் உலகளாவிய பெண்ணியவாதிகளின் எழுத்துக்கள், பாலியல் மற்றும் அரசியல் பிரச்சினைகள் தொடர்பாக ஒரு சிறந்த நனவை உருவாக்க உதவியது. பெட்டி பிரீடன், ஜெர்மைன் கிரீர், குளோரியா இசுடீனெம் போன்ற உலகளாவிய பெண்ணியவாதிகளின் பணியால் இவர் பெரிதும் ஈர்க்கப்பட்டுள்ளார்.

இவர், பெண்ணியம் மற்றும் அரசியல் பற்றி பல புத்தகங்களை எழுதி அல்லது வெளியிட்டுள்ளார்.  ஆங்கில ஆய்விதழான எக்னாமிக் அண்டு பொலிடிகல் வீக்லி, இணையவழி செய்தி வலைப்பதிவு kafila.org  போன்ற பல செய்தித்தாள்களிலும் தற்போதைய பிரச்சினைகள் குறித்து எழுதுகிறார்.

தேர்ந்தெடுக்கப்பட்டப் படைப்புகள் 
 Power and Contestation: India since 1989 (Global History of the Present) (2007).
 Seeing Like a Feminist (2012).
 Recovering Subversion: Feminist Politics Beyond The Law (2004).
 Gender And Politics In India 
 Sexualities (collected volume)

விருதுகள் 
1994 ஆம் ஆண்டில், இந்தி மற்றும் மலையாளத்திலிருந்து ஆங்கிலத்தில் மொழிபெயர்த்ததற்காக நிவேதிதா மேனன் ஏ.கே. இராமானுஜன் விருதை (கதாவால் நிறுவப்பட்டது) வென்றார்

மேற்கோள்கள் 

 ஆதாரங்கள்
 

இந்தியப் பெண் சமூக அறிவியலாளர்கள்
வாழும் நபர்கள்
மலையாள நபர்கள்
சகாரிகா காட்கே

சாகரிகா காட்கே (Sagarika Ghatge) ஒரு இந்திய வடிவழகியும், தேசிய அளவிலான தடகள வீரரும், நடிகையும் ஆவார். சக் தே இந்தியா என்ற பாலிவுட் திரைப்படத்தில் பிரீதி சபர்வால் என்ற பாத்திரத்தில் நடித்ததில் நன்கு அறியபடுகிறார். 2015ஆம் ஆண்டில், இவர் பியர் பேக்டர்: கத்ரான் கே கிலாடி  என்ற தொலைக்காட்சி நிகழ்ச்சியில் பங்கேற்று இறுதிப் போட்டியாளரானார்.

ஆரம்ப கால வாழ்க்கை 
மகாராட்டிராவின் கோலாப்பூரில் விஜய்சின் காட்கே ( விஜயேந்திர காட்கே   என சில சமயங்களில் அறிவிக்கப்பட்டது) என்பவருக்கும் உர்மிளா காட்கே ஆகியோருக்கு இவர் பிறந்தார். கோலாப்பூரில் இவர் எட்டு வயது வரை தங்கியிருந்தார். பின்னர் மாயோ கல்லூரி பெண்கள் பள்ளியில் சேர ராஜஸ்தானின்அஜ்மீருக்கு அஜ்மீருக்கு மாற்றப்பட்டார். இவர் கோலாப்பூரின் சாகு மகாராஜ் மூலம் இந்தியாவின் முன்னாள் அரச இல்லத்துடன் தொடர்புடையவர்.

சொந்த வாழ்க்கை 
24 ஏப்ரல் 2017 அன்று, இவர் கிரிக்கெட் வீரர் ஜாகீர் கானுடன் தனது நிச்சயதார்த்தத்தை அறிவித்தார். இருவரும் நவம்பர் 2017 இல் திருமணம் செய்து கொண்டனர்.

தொழில் 
2007ஆம் ஆண்டில், இவர் சக் தே இந்தியா என்ற இந்திப் படத்தில் ப்ரீத்தி சபர்வாலை சித்தரித்தார், இதன் காரணமாக இவர் ரீபோக் இந்தியாவின் விளம்பரத் தூதரானார். இவர் ஆடை வடிவமைப்புப் பத்திரிகைகளிலும், பல்வேறு அழகு நிகழ்ச்சிகளிலும் தோன்றியுள்ளார்.

இவர், 2009 ஆம் ஆண்டில் பாக்ஸ்  என்ற படத்தில் ஊர்வசி மாத்தூராக தோன்றினார். பின்னர்  காமியா என்ற வேடத்தில் மைலி நா மைலே ஹம்  படத்தில் நடித்தார். பின்னர் 2012ஆம் ஆண்டு ரஷ் படத்தில் இம்ரான் ஹாஷ்மிக்கு இணையாக நடித்தார். அடுத்ததாக சதீஷ் ராஜ்வாடேயின் மராத்தி திரைப்படமான பிரேமாச்சி கோஷ்டாவில் அதுல் குல்கர்னியுடன் நடித்தார். இது 2013இல் வெளியானது, இது இவரது முதல் மராத்தி திரைப்படமாகும்.

2015 ஆம் ஆண்டில், இவர் பியர் பேக்டர்: கத்ரான் கே கிலாடி  என்ற தொலைக்காட்சி நிகழ்ச்சியில் பங்கேற்று இறுதிப் போட்டியாளரானார். இவர் தனது பஞ்சாபித் திரைப்பட  தில்தாரியன் என்ற அறிமுகப் படத்தில்  ஜாஸ்ஸி கில் என்பவருடன்  நடித்தார், அதில் இவர் பாலி என்ற பாத்திரத்தைச் சித்தரித்தார்.

மேற்கோள்கள்

வெளி இணைப்புகள் 
 

இந்தியத் திரைப்பட நடிகைகள்
வாழும் நபர்கள்
1986 பிறப்புகள்
டி. ஜெ. கோவிந்தராஜன்

டி. ஜெ. கோவிந்தராஜன் (T. J. Govindarajan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் கும்மிடிப்பூண்டி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.இவர் டிஜெஎஸ் கல்விநிறுவனங்களின் தாளாளரும் ஆவார். இவர் கடத்த  1996-2001 வரை கும்மிடிப்பூண்டி ஒன்றியக் குழுத் தலைவராக இருந்துள்ளார்.

கட்சி பொறுப்பு 
 1990 - ஒருங்கிணைந்த திருவள்ளூா் மாவட்ட திமுக இளைஞரணி துணை அமைப்பாளா்,  கும்மிடிப்பூண்டி கிழக்கு ஒன்றியச் செயலாளா் 
 2020 - திருவள்ளூா் கிழக்கு மாவட்டப் பொறுப்பாளா்

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
யு. கே. முரளி

யு. கே. முரளி (U. K. Murali) என்பவர் ஓர் இந்திய பாடகர், இசை அமைப்பாளர் ஆவார். இவர் தன் சகோதரர் யு. கே. மனோஜுடன், 1985 ஆம் ஆண்டில் "உதய ராகம்" என்ற மெல்லிசைக்குழுவை நிறுவினார். முரளி இந்தியாவிலும் வெளிநாட்டிலும் 10,000 க்கும் மேற்பட்ட இசை நிகழ்ச்சிகளை நடத்தியுள்ளார். திரைப்பட மெல்லிசை உலகில் முன்னோடிகளில் ஒருவரான இவர், அனைத்து முக்கிய தென்னிந்திய மொழிகளிலும் (தமிழ், தெலுங்கு, மலையாளம், கன்னடம்) மற்றும் இந்தி மற்றும் மேற்கத்திய மொழிகளில் நிகழ்த்துவதில் திறமையானவர். உதய ராகம்  தொடர்ச்சியாக மூன்று ஆண்டுகளாக சிறந்த இசைக்குழு விருதைப் பெற்றது.

முரளி முன்னணி திரைப்பட நட்சத்திரங்கள், இசையமைப்பாளர்கள், தயாரிப்பாளர்கள், அரசியல் பிரமுகர்களான நடிகர் திலகம் டாக்டர் சிவாஜி கணேசன், ம. சு. விசுவநாதன், தேனிசைத் தென்றல் தேவா, கலைமாமணி கங்கை அமரன், சங்கர் கணேஷ், நடன இயக்குநர் ரகுராம், ஜி. கே. மூப்பனார், ஜி. கே. வாசன், மணி சங்கர் ஐயர், திருநாவுக்கரசு, மு. க. ஸ்டாலின், கராத்தே தியாகராஜன், முல்லைவேந்தன் அகியோரின் முன்னிலையில் மேடையில் நிகழ்ச்சிகளை நிகழ்த்தியுள்ளார்.

தொழில் 
இவர் தனது கல்லூரி நாட்களிலிருந்தே தனது இசை பயணத்தைத் துவக்கினார். இசையில் இவருக்கு உள்ள திறமையை இவரது பெற்றோர்களான உன்னிகிருஷ்ணன், ராதா ஆகியோர் கண்டுபிடித்து, இவரை கல்லூரி போட்டிகளில் பாட ஊக்குவித்தார்.

இவரின் பெற்றோரின் தடுமாற்றமுறாத ஆதரவும் இவரை துடுப்பாட்டத்துக்குள் கொண்டு சென்றது. இவருக்கு துட்டுப்பாட்டதின் மீது இருந்த ஆர்வத்தால், தமிழ்நாடு துடுப்பாட்ட சங்கத்தில் இரண்டாவது பிரிவு லீக் வீரரானார். துடுப்பாட்டம் மற்றும் இசை ஆகியவற்றில் இவர் ஆர்வத்தைக் கொண்டிருந்தாலும் படைப்பாற்றல் ஊற்றானது, மெல்லிசை அரங்கில் ஒரு முன்னணி கலைஞராக இவரை அறிமுகப்படுத்தியதால் இவர் இசையைத் தேர்ந்தெடுத்தார். முரளி தனது தொழில் மற்றும் ஆர்வத்திற்கு இடையில் சிறிது காலம் தடுமாற வேண்டியிருந்தது. ஒரு கட்டத்தில் இவர் தனது வேலைக்கு விடைகொடுத்து இசைப் படகில் பயணம் செய்தார். இவ்வாறு, யு. கே. முரளியின் இன்னிசை மழை என்கிற, உதய ராகம் இசைக்குழு 1985 இல் பிறந்தது.

சென்னை காமராஜர் அரங்கில் 25 வெவ்வேறு குரல்களில் 16 மணி நேரம் இடைவிடாது பாடிய தனித்துவமான பாடகர் யு. கே. முரளி ஆவார்.

மெல்லிசைக் குழுவில் இளையராஜாவின் 'ஆறும் அது ஆழமில்ல' பாடலைப் பாடி அறிமுகமான இவர் பார்வையாளர்களின் கைதட்டல்களைப் பெற்றார்.

இவர் டி. எம். சௌந்தரராஜன், பி. சுசீலா, எஸ். ஜானகி, கே. ஜே. யேசுதாஸ், பி. பி. ஸ்ரீனிவாஸ், எஸ். பி. பாலசுப்பிரமணியம் போன்ற பல பழம்பெரும் கலைஞர்களுடன் மேடை நிகழ்ச்சிகளில் கலந்துகொண்டுள்ளார்.

முதல் முறையாக  மூன்று இசையமைப்பாளர்களான சங்கர் கணேஷ், தேவா, ஏ. ஆர். ரெஹெனா  ஆகியோர் ஒரு பாடலில் மற்றொரு இசை இசையமைப்பாளரான யு. கே. முரளி இசையமைக்கும் பாடலில் பாடுகிறார்கள்.

பிரசாந்த், சிம்ரன் ஆகியோர் நடிக்க, ஏ. ஆர். ரகுமான் இசையமைத்த ஜோடி திரைப்படத்தில் மெல்லிசைக் கச்சேரியை நிகழ்த்தும் வாய்ப்பை ரட்சகன் படஇயக்குனரான திரு. பிரவீன் காந்த் இவருக்கு வழங்கினார்.

இசைத்தொகுப்பு தரவுத்திரட்டு 

 2017 - அய்யனார் வீதி 
 2019 - சென்னை 2 பாங்காக்

விருதுகள் மற்றும் அங்கீகாரம் 

 அஜந்தா சிறந்த இசைக்குழு விருது
 கவியரசர் கண்ணதாசன் விருது
 எம்.ஜி.ஆர் கலாச்சார அகாடமி விருது
 அஜந்தா விருதுகள்
 பிரியம் விருதுகள்
 கரிஷ்மா 95 விருது
 அரிமா சங்க பன்னாட்டு புகழுரை
 தமிழ்நாடு திரைப்பட கலாமந்திரம்
 ஐஸ்வர்யம் விருது

மேற்கோள்கள்

வெளி இணைப்புகள் 

 Kollywoodtoday.net 
 Movies.burrp.com 
 பின்னால் வூட்ஸ்.காம்

சென்னை இசைக்கலைஞர்கள்
இந்தியத் திரைப்பட இசையமைப்பாளர்கள்
வாழும் நபர்கள்
யுவன்

யுவன் என்பவர் ஒரு இந்திய திரைப்பட நடிகர், இவர் குறிப்பாக தமிழ் படங்களில் தோன்றியுள்ளார். இவர் இயக்குநர் ஃபெரோஸ் கானின் மகன்.  எம். அன்பழகனின் சாட்டை (2012) படதின் மூலமாக இவருக்கு திருப்புமுனை ஏற்பட்டது.

தொழில் 
இயக்குநர் ஃபெரோஸ் கானின் மகன் அஜ்மல் கான் திரைப்படங்களில் படங்களில் பணியாற்ற ஆர்வம் கொண்டவராக இருந்தார். மேலும் இவரது தந்தையின் தம்பி அர்ஜுனாவில் (2010) உதவி இயக்குநராக பணியாற்றினார். பின்னர் இவர் தனது தந்தையின் பாசக்கார நண்பர்கள் மூலம் நடிகராக அறிமுகமானார். அப்படத்தில் இவரது பெயர் அஜ்மல் கான் என்று குறிப்பிடப்பட்டது. இந்த படம் குறைந்த அரங்குகளில் வெளியானது. படமானது விமர்சகர்களிடமிருந்து எதிர்மறையான விமர்சனங்களைப் பெற்றது. சாட்டை (2012) படத்தில் பள்ளி மாணவராக முக்கிய கதாபாத்திரத்தில் நடித்து நடிப்பு வாழ்வில் முன்னேற்றம் கண்டார். படம் நேர்மறையான விமர்சனங்களுடன் வெளியானது. அதே நேரத்தில் தி இந்து பத்திரிகையின் விமர்சகர் "யுவன் தனது முக பாவங்களில் மேலும் கடினமாக உழைக்க வேண்டும்" என்று குறிப்பிட்டார். இவரது அடுத்தடுத்த படங்களில் திஷா பாண்டேயின் ஜோடியாக கீரிபுள்ள, சரண்யா மோகனுடன்  காதலைத் தவிர வேரொன்றும் இல்லை மற்றும் ஸ்ரீ ராமுடன் இணைந்து நடித்த கம்மர் கட்டு என்ற திகில் படம் வணிகரீதியாக குறைவான வரவேற்பைப் பெற்றது மேலும் எதிர்மறையான விமர்சனங்களைப் பெற்றது. இந்த காலகட்டத்தில், இவர் ராசு மதுரவனின்  சொகுசு பேருந்து படத்தில் பணியாற்றினார், ஆனால் இயக்குநர் இறந்ததைத் தொடர்ந்து படம் நிறுத்தப்பட்டது. அதேபோல் ஜாக்கி என்ற மற்றொரு பெயரிலான படமும் தயாரிப்புக்கு  இடையில் நிறுத்தப்பட்டன.

2016 ஆம் ஆண்டில், யுவன் 1700 ஆம் ஆண்டு காலத்தில் நடக்கும் வரலாற்றுப் படமான இளமி''  என்ற திரைப்படத்தில் பணியாற்றினார். அதில் ஜல்லிக்கட்டில் சிறந்து விளங்கும் ஒரு இளைஞனாக இவர் நடித்தார். இப்பாத்திரத்திற்காக, அவர் உடல் எடை ஏற்றி,  காளைகளுடன் பயிற்சி பெற்றார். இயக்குநர் பாலாவின் அடுத்த படத்தில்  பிரகதி குருபிரசாத்துடன் ஜோடியாக யுவன் முக்கிய கதாபாத்திரத்தில் நடிப்பார் எனப்பட்டது. இருப்பினும், இந்த படம் பின்னர் கைவிடப்பட்டது.

திரைப்படவியல்

குறிப்புகள் 

சென்னை நடிகர்கள்
தமிழ்த் திரைப்பட நடிகர்கள்
வாழும் நபர்கள்
ஜே. சுரேஷ்

ஜே. சுரேஷ் (J. Suresh) என்பவர் ஒரு இந்திய திரைப்பட இயக்குநர் ஆவார். இவர் குறிப்பாக தமிழ் படங்களை இயக்கியுள்ளார். 1999 இல் வேலை படத்தின் மூலம் இயக்குநராக அறிமுகமான பிறகு என்னவளே மற்றும் ஜூனியர் சீனியர் உள்ளிட்ட பிற படங்களை இயக்கியுள்ளார்.

தனிப்பட்ட வாழ்க்கை 
சுரேஷ் தொலைக்காட்சி நடிகை மீராவை 2001 சூனில் சென்னை தியாகராய நகரில் உள்ள ஒரு கோவிலில் திருமணம் செய்துகொண்டார். மீரா தொலைக்காட்சி தொடர்களில் பணியாற்றுவதற்கு முன்பு பொண்டாட்டி சொன்னா கேட்டுக்கணும் (1991), அருணாசலம் (1997) போன்ற படங்களில் பணியாற்றினார்.

திரைப்படவியல் 

2018 // ,, திட்டம் - பி "பர்மிய திரைப்படம் //

குறிப்புகள் 
 

தமிழ்நாட்டுத் திரைப்பட இயக்குநர்கள்
தமிழ்த் திரைப்பட இயக்குநர்கள்
வாழும் நபர்கள்
ரோஷினி (நடிகை)

ரோஷினி என்ற திரைப்பெயரால் நன்கு அறியப்பட்ட ராதிகா சாதனா  ஒரு முன்னாள் இந்திய திரைப்பட நடிகை ஆவார். இவர் 1997-1998 வரை தெலுங்கு மற்றும் தமிழ்த் திரைப்படத்துறையில் பணியாற்றியுள்ளார். இவர் நடிகை ஜோதிகாவின் தங்கை.

தொழில் 
நக்மாவின் பரிந்துரைக்குப் பிறகு, ரோஷினி செல்வாவின் நகைச்சுவைத் திரைப்படமான சிஷ்யாவில் நடிகையாக அறிமுகமானார். அதில் கார்த்திக்குடன் முக்கிய கதாபாத்திரத்தில் நடித்தார். பின்னர் இவர் சிரஞ்சீவிக்கு ஜோடியாக மாஸ்டர் (1997) படத்தில் நடித்தார்.

ரோஷினி நடிப்புக்கு வாய்ப்புள்ள பாத்திரங்களை ஏற்க ஆர்வமாக இருந்தார். இதனால் 1997 இன் பிற்பகுதியில் பல வாய்ப்புகளை நிராகரித்தார். அவை  கவர்ச்சியான பாத்திரங்களாக இருந்தன. இவர் அதைத்தொடர்ந்து நடிகை மந்த்ரா படத்தை நிராகரித்த பின்னர், அருண்குமார் ஜோடியாக  கே. பாலசந்தரின்  தயாரிப்பான துள்ளித் திரிந்த காலம் (1998) இல் அவர் பணியாற்றினார். இந்த படமும் இவரது நடிப்பும் கலவையான விமர்சனங்களை பெற்று வணிக ரீதியாக மிதமான வெறியைப் பெற்றது. இருப்பினும், அதன்பிறகு, நெப்போலியன் ஜோடியாக புலி பிறந்த மண் போன்ற படங்களில் நடித்தார் அவை வெளிவரவில்லை. அதன் பின்னர் திரைத்துறையிலிருந்து விலகினார்.

தனிப்பட்ட வாழ்க்கை 
ரோஷினி நடிகைகள் நக்மா மற்றும் ஜோதிகாவின் தங்கை.

திரைப்படவியல்

குறிப்புகள் 
 

1979 பிறப்புகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தமிழ்த் திரைப்பட நடிகைகள்
வாழும் நபர்கள்
எஸ். ஜி. விநாயகமூர்த்தி

எஸ். ஜி. விநாயகமூர்த்தி (S. G. Vinayagamurthy) (மறைவு - 16 நவம்பர் 2021) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 2001ஆம் ஆண்டு தமிழக சட்டசபைக்கான தேர்தலில் பூங்கா நகர் தொகுதியிலிருந்து தமிழ் மாநில காங்கிரசு கட்சியின்  வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மறைவு 
உடல்நலக் குறைவு காரணமாக, நவம்பர் 16, 2021 அன்று தனது 92 வயதில் காலமானார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
2021 இறப்புகள்
தமிழ்நாடு சட்டமன்ற உறுப்பினர்கள்
தமிழ் மாநில காங்கிரசு அரசியல்வாதிகள்
12 ஆவது தமிழ்நாடு சட்டமன்ற உறுப்பினர்கள்
சி. குருதத்

சிட்டனஹள்ளி குருதத் என்பவர் ஒரு இந்திய நடிகர், இயக்குநர் ஆவார். இவர் முதன்மையாக கன்னடம், தமிழ் திரைப்படங்களில் கவனம் செலுத்துகிறார். கன்னடத் திரைப்படமான ஆனந்த் (1986) படத்தில்  சிவ ராஜ்குமாருடன் அறிமுகமானார். புதுப்புது அர்த்தங்கள் (1989) படத்தில் இவரை  கே. பாலசந்தர் அறிமுகப்படுத்தினார். இவர் 100 க்கும் மேற்பட்ட படங்களில் நடித்துள்ளார்.

இவர் தமிழில் நடித்த முக்கியபடமாக கமல்ஹாசனுடன்  கலைஞன் (1993) என்ற பரபரப்பூட்டும் படத்தில் மனநல மருத்துவராக நடித்தார். இவர் சி. உதய சங்கரின் மகனாவார்.

தொழில் 
இவர் சிவ ராஜ்குமார், ரம்யா, சரத் பாபு ஆகியோர் நடித்த ஆரியன் படத்தை இயக்கியுள்ளார்

திரைப்படவியல்

நடிகர் 

 தமிழ்

 புதுப்புது அர்த்தங்கள் (1989)
 வரவு நல்ல உறவு (1990)
 என்னருகில் நீ இருந்தால் (1991)
அம்மன் காட்டிய வழி (1991)
 கலைஞன் (1993)
 என் உயிர் நீதானே (1998)
 பொண்ணு வீட்டுக்காரன் (1999)
 அப்பு (2000)

 தெலுங்கு

 ஸ்ரீ மஞ்சுநாதா (2001)

இயக்குநர் 

 சமாரா (1995)
 தத்தா (2006)
 காமண்ணனா மக்காலு (2008)
 கிச்சா ஹுச்சா (2010)
 ஆரிய (2014)

தொலைக்காட்சி

குறிப்புகள்

வெளி இணைப்புகள் 

 சி குரு தத்தின் தனிப்பட்ட சுயவிவரம் 

வாழும் நபர்கள்
இருபதாம் நூற்றாண்டு பிறப்புகள்
கன்னடத் திரைப்பட இயக்குநர்கள்
தமிழ்த் திரைப்பட நடிகர்கள்
கன்னடத் திரைப்பட நடிகர்கள்
இராதா பாரதி

இராதா பாரதி (Radha Bharathi) என்பவர் ஒரு இந்திய திரைப்பட இயக்குநர் ஆவார். இவர் தமிழ், கன்னட மொழி படங்களில் பணியாற்றியுள்ளார். 1990 களின் முற்பகுதியில் இவர் சுறுசுறுப்பாக இருந்தார் மேலும்  பிரசாந்த் நடித்த இரண்டு பெரிய படங்களில் பணியாற்றினார், பின்னர் சில குறைந்த செலவில் தயாரான படங்களில் பணியாற்றினார்.

தொழில் 
இராதா பாரதி வைகாசி பொறந்தாச்சு (1990) படத்தில் இயக்குநராக அறிமுகமானார் மேலும் 1990 களின் முற்பகுதியில் கிராமத்தை மையமாகக் கொண்ட அதிரடித் திரைப்படங்களில் பணிபுரிந்தார். பின்னர் இவர் இயக்குனராக இருப்பதை விட திரைப்பட எழுத்து,  கதை எழுத்தாளராக படங்களில் பணியாற்றினார். முன்னதாக பிரசாந்துடன் இன்னொரு படமாக  கிழக்கே வரும் பாட்டு (1993)  படத்தை உருவாக்கினார். 2000 ஆம் ஆண்டில் சேசாத்ரியுடன் இணைந்து கன்னடத் திரைப்படமான யஜமனாவை உருவாக்குவதன் மூலம் மீண்டும் வெளிவந்தார். பின்னர் காற்றுள்ளவரை (2005) என்ற படத்தை  ஜெய் ஆகாஷ் நடிப்பில் இயக்கினார்.

புதுமுகங்களைக் கொண்ட நகைச்சுவை பொழுதுபோக்கு படமான நண்பர்கள் நற்பணி மன்றம்  (2015) படத்தின் மூலம் இராதா பாரதி தமிழ் படங்களுக்கு மீண்டும் வந்தார், இது மே 2015 இல் குறைந்த விளம்பரத்துடன் வெளிவந்தது.

திரைப்படவியல் 

 இயக்குநர்

 எழுத்தாளர்

 தங்கத்தின் தங்கம் (1990)
 பெரிய இடத்து பிள்ளை (1990)

மேற்கோள்கள்

வெளி இணைப்புகள் 

தமிழ்த் திரைப்பட இயக்குநர்கள்
கன்னடத் திரைப்பட இயக்குநர்கள்
வாழும் நபர்கள்
பிரணதி

பிரணதி (Pranathi) என்பவர்  இந்திய திரைப்பட நடிகையாவார். இவர் மலையாள திரையுலகில் அறிமுகமானார். இவர்  கம்பீரம் (2004) படத்தில் நடித்ததற்காக விமர்சன ரீதியான பாராட்டைப் பெற்றார், பின்னர் இவர் தமிழ், கன்னடம், மலையாள படங்களிலும் தோன்றினார்.

தனிப்பட்ட வாழ்க்கை 
பிராணதி மலையாள நடிகர் ஜோஸ் மற்றும் ரத்னபிரபா ஆகியோருக்கு 1987 ஏப்ரல் 19 அன்று பிறந்தார். இவர் 2011 செப்டம்பரில் டாக்டர் சிவராஜனை மணந்தார்

தொழில் 
இவர் ஜெயராஜின்  மலையாள வெற்றித் திரைப்படமான 4 தி பீப்பிள் (2004) படத்தில் பிரணதி பரத்துடன் இணைந்து அறிமுகமானார். 2005 ஆம் ஆண்டில், நடிகர் ஜெய் ஆகாசுடன் குருதேவா மற்றும் காற்றுள்ளவரை படங்களைத் தயாரிக்கும் போது, இந்த ஜோடி ஊர்சுற்றியதாக தகவல்கள் வெளியாயின. 2005 ஆம் ஆண்டு, இவருக்கு மிகச் சிறந்த ஆண்டாக அமைந்தது. அந்த ஆண்டு இவர் சந்தோஷா என்ற கன்னடத் திரைப்படத்திலும், சத்யராஜ் நடித்த வணக்கம் தலைவாவிலும்  தோன்றினார்.

மேலதிக படவாய்ப்புகளைப் பெற இயலாமல் போனதால் இவர் விரைவில் திரைத்துறையிலிருந்து விலகினார்.

திரைப்படவியல்

மேற்கோள்கள் 

1987 பிறப்புகள்
வாழும் நபர்கள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
சினே ராணா

சினே ராணா (Sneh Rana) இந்தியாவைச் சேர்ந்த ஒரு துடுப்பாட்ட வீராங்கனையாவார். 1994 ஆம் ஆண்டு பிப்ரவரி மாதம் 18 ஆம் தேதியன்று இவர் பிறந்தார். தற்போது இரயில்வே மற்றும் இந்திய பெண்கள் தேசிய அணிக்காக வலது கை சுழற்பந்து வீச்சாளராகவும் வலது கை மட்டையாளராகவும் விளையாடி வருகிறார்.  2014 ஆம் ஆண்டில் இலங்கைக்கு எதிராக தனது  ஒருநாள்  மற்றும்  இருபதுக்கு-20 போட்டிகளில் இவர் அறிமுகமானார்.

ஆரம்பகால வாழ்க்கை
ராணா டேராடூனின் புறநகரில் உள்ள சினாவுலாவைச் சேர்ந்தவர்.  இவரது தந்தை ஒரு விவசாயியாவார்.

மேற்கோள்கள்

வெளி இணைப்புகள்
 
 
 Sneh Rana at The Cricket Fanatic

இந்தியப் பெண்கள் இருபது20 வீராங்கனைகள்
வாழும் நபர்கள்
1984 பிறப்புகள்
சஞ்சய் ராம்

சஞ்சயு ராம் (Sanjay Ram) என்பவர் ஒரு இந்திய திரைப்பட இயக்குநர்,  தயாரிப்பாளர் ஆவார். இவர் பெரும்பாலும் தமிழ் படங்களில் பணியாற்றியவர். இவர் 2000 களின் பிற்பகுதியில் தீவிரமாக பணியாற்றினார். இவரது திரைப்பட வாழ்க்கை முழுவதும், திரையரங்கில் வெளியீட இயலாமல் போன பல படங்களில் பணியாற்றினார். மேலும், இவரது பல திரைப்படங்கள் வன்முறையை உள்ளடக்கமாக கொண்டவையாகவும், அதிகப்படியான இரத்தக்களரி கொண்டதனால் விமர்சிக்கப்பட்டன.

தொழில் 
ஸ்ரீ (2002), அன்பே அன்பே (2003) ஆகிய படங்களுக்கு திரைக்கதை எழுதி சஞ்சய் ராம் தனது திரை வாழ்க்கையைத் தொடங்கினார். சஞ்சய் ராம் 2006 இல் கிராமிய அதிரடி படங்கள் இரண்டில் பணியாற்றினார். அவை நடன இயக்குநர் ஹரிகுமார் நடித்த தூத்துக்குடி மற்றும் புதுமுகங்களைக் கொண்ட ஆடு புலி ஆட்டம் ஆகியவை ஆகும். தூத்துக்குடி நேர்மறையான விமர்சனங்களை பெற்று வணிக ரீதியாக ஆச்சரியமான வெற்றியைப் பெற்றது. பின்னர் இவர்  சரவணன் முதன்மை வேடத்தில் நடித்த வீரமும் ஈரமும் (2007) மற்றும் இயக்கம்  (2008), ஆகிய படங்களை உருவாக்கினார். 2008 ஆம் ஆண்டில், சஞ்சய் ராம் மகாபாரதத்தை அடிப்படையாகக் கொண்ட சிவமயம் என்ற கதையில் பணியாற்றினார், இதில் ஷாம், மேகா நாயர், ஸ்ரீதேவிகா, பிரகாஷ் ராஜ் ஆகியோர் முக்கிய கதாபாத்திரங்களில் நடித்தனர். சென்னையிலும், கோயம்புத்தூரிலும் படப்பிடிப்பு தொடங்கி நடத்தப்பட்டு பாடல் பதிவு செய்யப்பட்டாலும், படம் திரையரங்குகளில் வெளிவரவில்லை. மேலும், அஜய் கிருஷ்ணா மற்றும் சஞ்சிதா ஷெட்டி நடித்து இவர் பணியாற்றிய சுர்லா என்ற  மற்றொரு படமும் திரையரங்குகளில் வெளிவர இயலாமல் போனது. மம்மூட்டி, சரத்குமார் ஆகியோர் நடிப்பில் லிங்கம் என்ற படத்தையும் இவர் அறிவித்தார், ஆனால் இந்த படம் தயாரிக்கப்படவில்லை. சஞ்சய் ராம் 2008 ஆம் ஆண்டில் உதயா மற்றும் ஷிரின் ஆகியோருடன் பூவா தலையா என்ற படத்தில் பணிபுரிந்தார், ஆனால் இப்படம் தயாரிப்பு சிக்கல்களில் மாட்டியது. 2011 ஆம் ஆண்டில் படம் வெளியிடத் தயாராகி வந்த நிலையில், சஞ்சய் ராம் தனது பகுதிகளை முடிக்காமல் படத்தை வெளியிட முயற்சிப்பதாக ஷிரின் நாடிகர் சங்கத்திடம் புகார் கூறினார். இந்த படம் 2011 இல் குறைந்த அரங்குகளில் வெளிவந்தது.

சஞ்சய் ராமின் அடுத்த வெளியீடாக சத்யராஜ், விக்னேஷ் ஆகியோர் நடித்த கௌரவர்கள் (2010) என்ற குடும்ப நாடகப் படமானது பத்துபேர் கூட்டாக இணைந்து தயாரித்தது ஆகும். சஞ்சய் ராம் அடுத்ததாக  சரத்குமாருடன் சேது சமுத்திரம் என்ற திரைப்படத்தில் பணியாற்றினார். ஆனால் பின்னர் படத் தயாரிப்பு கைவிடப்பட்டது. பின்னர்   புகார் கூறினார்.கருவறை குற்றங்கள் என்ற படத்தை அஜய் கிருஷ்ணா, வாலி ஆகியோருடன் இவரும் இணைந்து நடிப்பதாக பல நாயகர்கள் நடிக்கும் குற்றக் குழு தலைவர்கள் பற்றிய படமாக பணியாற்றத் தொடங்கினார். ஆனால் படத்தின் தயாரிப்புப் பணி முடியவில்லை. அதேபோல் அஜய் கிருஷ்ணா நடித்த மீன்கொத்தி என்ற மற்றொரு படமும் இதேபோல் முழுமையடையடையவில்லை. 2012 ஆம் ஆண்டில், புகார் கூறினார்.குற்றாலம் என்ற நகைச்சுவை நாடகத் திரைப்படத்திற்கான வேலைகளைத் தொடங்கினார், பின்னர் இப்படத்திற்கு ரோசா என பெயர் மாற்றப்பட்டது. இப்படத்தில் நீலி கார்த்திகாவுடன் வாலியும் இவரும் முக்கிய வேடங்களில் நடித்தனர், ஆனால் இந்த படமும் திரையரங்குகளில் வெளிவர இயலாமல் போனது.

2013 ஆம் ஆண்டில், இவர் தனது முந்தைய படத்தின் தொடர்ச்சியாக கிளியந்தட்டு: தூத்துக்குடி 2'' என்ற பெயரில் ஒரு படத்தைத் தொடங்கினார். படத்தின் இசை வெளியீட்டு நிகழ்வு நடந்தபோதிலும்,  படம் திரையரங்குகளுக்கு வரவில்லை.

திரைப்படவியல் 

 இயக்குநர்

குறிப்புகள் 

தமிழ்த் திரைப்பட இயக்குநர்கள்
வாழும் நபர்கள்
இந்தியப் பெண்கள் துடுப்பாட்ட அணியின் இங்கிலாந்துச் சுற்றுப் பயணம், 2021

இந்தியப் பெண்கள் துடுப்பாட்ட அணி , இங்கிலாந்து அணியுடன்  விளையாட இங்கிலாந்திற்குச் சுற்றுப்பயணம் செய்ய திட்டமிடப்பட்டுள்ளது, இந்த சுற்றுப்பயணம் தற்காலிகமாக ஜூன் 2021 இல் தொடங்க உள்ளது. அனைத்துலக பெண்கள் நாள் அன்று  இந்தியத் துடுப்பாட்டக்  கட்டுப்பாட்டு வாரியத்தின் செயலாளர் ஜெய் ஷா , இங்கிலாந்து அணிக்கு எதிராக இந்திய அணி  தேர்வுத் துடுப்பாட்டப் போட்டியில் விளையாடும் என்று கூறினார். இந்திய அணி இறுதியாக 2014 நவம்பரில் தென்னாப்பிரிக்காவுக்கு எதிராக விளையாடினர்.

பின்னணி 
முதலில், இந்தச் சுற்றுப்பயணம் ஜூன் மற்றும் ஜூலை 2020 இல் நடைபெற திட்டமிடப்பட்டது. இந்த சுற்றுப்பயணத்தில் நான்கு  ஒருநாள்  மற்றும் இரண்டு  இருபது -20 போட்டிகளாக நடைபெற இருந்தன. இருப்பினும், ஏப்ரல் 24, 2020 அன்று, கோவிட் தொற்றுநோய் காரணமாக, இங்கிலாந்து மற்றும் வேல்ஸ் துடுப்பாட்ட வாரியம் துடுப்பாட்டத்திற்குத் தடை விதித்ததனால் இந்தச் சுற்றுப்பயணம் ஒத்திவைக்கப்பட்டது. மே 2020 இல், இங்கிலாந்து மற்றும் வேல்ஸ் துடுப்பாட்ட வாரியத்தின் இயக்குநர் கிளேர் கானர், 2020 செப்டம்பரில் சுற்றுப்பயணம் செய்யும் தென்னாப்பிரிக்க அணியுடன் முத்தரப்பு தொடரில் இந்தியா பங்கேற்கலாம் என்று பரிந்துரைத்தார். இருப்பினும், 2020 ஜூலை 20 ஆம் தேதி, இந்தியாவில் தொற்றுநோயின் தாக்கத்தால் இந்தியா சுற்றுப்பயணம் செய்யவில்லை .

இறுதியாக, 2021-ஆம் ஆண்டின் சூன், மற்றும் சூலை மாதங்களில் 1 பெண்கள் தேர்வுப் போட்டி , 3 ஒருநாள் போட்டிகள் கொண்ட தொடர் மற்றும் 3 பெண்கள் இருபது20 போட்டிகள் கொண்ட தொடர் ஆகியவற்றை இங்கிலாந்தில் நடத்த முடிவு செய்யப்பட்டது .

மேற்கோள்கள் 

2021இல் துடுப்பாட்டம்
இரா. துரைக்கண்ணு

இரா. துரைக்கண்ணு (R. Doraikkannu, 28 மார்ச், 1948 - 31 அக்டோபர், 2020) ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் கட்சியின் சார்பில் 2006, 2011 மற்றும் 2016 தேர்தல்களில் பாபநாசம் தொகுதியிலிருந்து தேர்ந்தெடுக்கப்பட்டார். பிறகு அப்போதைய முதல்வர் ஜெயலலிதாவால், 2016 ஆம் ஆண்டு வேளாண் மற்றும் விலங்குகளின் அமைச்சர் பதவிக்கு துரைக்கண்ணு நியமிக்கப்பட்டார். இது இவரது முதல் அமைச்சரவை பதவியாகும்.

குடும்பம் 
துரைக்கண்ணு 1948 ஆம் ஆண்டு, மார்ச் 28 இல், தஞ்சை மாவட்டம் இராஜகிரியில் பிறந்தார். இவர் இளங்கலை பட்டம் பெற்றவர். இவருக்கு பானுமதி என்கிற மனைவியும், சிவ.வீரபாண்டியன், சண்முகபிரபு ஆகிய 2 மகன்களும், தமிழ்செல்வி, வெண்ணிலா, சத்தியா, நீலாவதி ஆகிய 4 மகள்களும் உள்ளனர்.

இறப்பு 
கொரோனா தொற்றால், நுரையீரல் கடுமையாக பாதிக்கப்பட்டு சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், அக்டோபர் 31, 2020 அன்று இரவு 11.15 மணியளவில் உயிரிழந்தார்.

மேற்கோள்கள் 

1948 பிறப்புகள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
தஞ்சாவூர் மாவட்ட நபர்கள்
13 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
2020 இறப்புகள்
கொரோனாவைரசுத் தொற்றினால் இறந்தவர்கள்
தமிழக முன்னாள் அமைச்சர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தென்னவன் (நடிகர்)

தென்னவன் என்பவர் இந்திய தமிழ் திரைப்பட நடிகர் ஆவார். இவர் பெரும்பாலும் திரைப்படங்களில் துணை வேடங்களில் தோன்றியுள்ளார். இவர்  பாரதிராஜாவின் என் உயிர்த் தோழன் (1990) படத்தில் அறிமுகமான பிறகு , ஜெமினி (2002) விருமாண்டி (2004)  ஜே ஜே (2003) ஆகிய படங்களில் நடித்ததற்காக அறியப்படுகிறார்.

தொழில் 
1984 ஆம் ஆண்டில் கோவையில் சர்வஜனா உயர்நிலைப் பள்ளியில் படித்த  பிறகு, தென்னவன் திரைப்படத்தில் நடிப்பதற்காக சென்னை சென்றார். பாரதிராஜாவின் 1990 ஆம் ஆண்டு வெளியான என் உயிர்த் தோழன் திரைப்படத்தில் தென்னவன் அறிமுகமானார். அதில் இவர் இரண்டாவது முக்கிய கதாபாத்திரத்தில் நடித்தார். சரணின் ஜெமினி (2002) படத்தில் கை என்ற பாத்திரத்தில் நடித்தார். இதில் விமர்சன ரீதியான பாராட்டைப் பெற்றார், அதன் பின்னர் கை தென்னவன் என்று படங்களில் இவரது பெயர் குறிப்பிடப்பட்டது. கமல்ஹாசன் விருமாண்டியில் ஒரு கதாபாத்திரத்தில் நடிக்க இவரைத் தேர்ந்தெடுத்தார், இதில் இவருக்கு நேர்மறையான விமர்சனங்களும் கிடைத்தன.

தென்னவன் பின்னர் ஒரு சோதனை திரைப்படமான ஆயுள் ரேகை (2005) படத்தில் முக்கிய கதாபாத்திரத்தில் நடித்தார். மனச்சோர்வின் விளிம்பில் உள்ள ஒரு மனிதனை சித்தரித்ததற்காக விமர்சன ரீதியான பாராட்டைப் பெற்றார். பின்னர் இவர்  சுந்தரபாண்டியன் (2012) மற்றும் நான் தான் பாலா (2014) உள்ளிட்ட படங்களில் துணை வேடங்களில் நடித்தார்.

திரைப்படவியல்

தொலைக்காட்சி

குறிப்புகள்

வெளி இணைப்புகள் 

 

கோவை மக்கள்
1966 பிறப்புகள்
தமிழ்த் திரைப்பட நடிகர்கள்
தமிழ்நாட்டு நடிகர்கள்
வாழும் நபர்கள்
சத்திய பிரகாஷ்

சத்திய பிரகாஷ் (Satya Prakash) என்பவர் ஓர் இந்திய நடிகரும் இயக்குநரும் ஆவார். இவர் முதன்மையாக தெலுங்கு  திரைப்படங்களில் பணியாற்றுகிறார்.

தொழில் 
சத்ய பிரகாஷ் பதினொரு மொழிகளில் ஐநூறுக்கும் மேற்பட்ட படங்களில் எதிர்மறை கதாபாத்திரங்களில் நடித்துள்ளார். இவர் தனது மகன் நடராஜ் மற்றும் நூரின் ஷெரீப் நடித்த ஊலலல்லா ஊலலல்லா (2020) படத்தின் மூலம் இயக்குநராக அறிமுகமானார்.

திரைப்படவியல்

தெலுங்கு படங்கள்

பிற மொழி படங்கள்

குறிப்புகள்

வெளி இணைப்புகள் 

கன்னடத் திரைப்பட நடிகர்கள்
தெலுங்குத் திரைப்பட நடிகர்கள்
தெலுங்குத் திரைப்பட இயக்குநர்கள்
வாழும் நபர்கள்
அத்வைதா

அத்வைதா என்ற திரைப் பெயரால் அறியப்பட்ட கிருத்தி ஷெட்டி என்பவர்  ஒரு இந்திய நடிகை ஆவார். இவர் பெரும்பாலும் தமிழ்  படங்களில் தோன்றியுள்ளார்.

தொழில் 
இவரது பரதநாட்டிய நிகழ்ச்சிகளைக் கண்ட, நாடக இயக்குநர் ஜெய் தீர்த்தா, இவரின் திறமைகளை கவனித்தார். இதன்பிறகு  அவர் சமஸ்தி சண்டே ஸ்கூல் ஆஃப் டிராமாவில் சேரும்படி இவரை அறிவுறுத்தினார். இதன் விளைவாக, இவர் நாடகத்தில் பட்டயப் படிப்பை மேற்கொண்டார். மேலும் 'பிரீத்தி' என்ற நாடகத்தில் நடித்தார். பின்னர் 'சதாரமே' என்ற நாடகத்தில் முக்கிய கதாபாத்திரத்தில் நடிக்க வாய்ப்பு கிடைத்தது. இதை கர்நாடம்  முழுவதும் நிகழ்த்தினார்.  இயக்குநர் சுனில் குமார் தேசாயின்  கன்னட படமான சரிகாமாவில் முக்கிய கதாபாத்திரத்தில் நடிக்கும் வாய்ப்பை கிருத்தி பெற்றார். அதே சமயத்தில் தமிழ் திரையுலகத்தைச் சேர்ந்த முரளியை அவர் சந்தித்தார். அவர்  சுவாமி இயக்கிய சகாக்கள் படத்தில் முக்கிய கதாபாத்திரத்தில் நடிக்க  வாய்ப்பை வழங்கினார். பின்னர்  சுசீந்திரனின் விமர்சன ரீதியான பாராட்டப்பட்ட  அழகர்சாமியின் குதிரை (2011) படத்தில் இனிகோ பிரபாகரனுடன் இணைந்து நடித்தார். பின்னர் அடுத்த ஆண்டில்  கொண்டான் கொடுத்தானில் நடித்தார்.

2013 ஆம் ஆண்டில்,  சினேகாவின் காதலர்கள் பட வெளியீடு நேரத்தில் அத்வைதா  என்ற தனது திரைப் பெயரை மாற்றி தன் அசல் பெயரான கிரித்தி செட்டி என்ற பெயரையே இனி பயன்படுத்திக்கொள்ள முடிவெடுத்தார். அத்வைதா என்ற பெயர் எண் கணித சோதிட காரணங்களுக்காக தேர்ந்தெடுக்கப்பட்டதாக இவர் குறிப்பிட்டார், ஆனால் மக்கள் அந்தப் பெயரை உச்சரிக்கும் விதம் தனக்கு பிடிக்கவில்லை என்று கூறினார். பாண்டிய நாடு படத்தில் ஒரு சிறிய பாத்திரத்தை ஏற்று, சுசீந்திரனுடன் மீண்டும் பணியாற்றினார். இவரது எதிர்கால படத் திட்டங்களாக  பிரேம்ஜி அமரனின் மாங்கா , செல்வி, கதாநாயகி பாத்திரத்தை மையமாகக் கொண்ட சினேகாவின் காதலர்கள் ஆகியன  உள்ளன.

திரைப்படவியல்

குறிப்புகள்

வெளி இணைப்புகள் 

 

தமிழ்த் திரைப்பட நடிகைகள்
வாழும் நபர்கள்
ச. தங்கபாண்டியன்

ச. தங்கபாண்டியன் (S. Thangappandian) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் இராஜபாளையம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ராஜபாளையம் தொகுதியில் இருந்து திமுக சார்பில் சட்டமன்ற உறுப்பினரானார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
மு. சந்திரபிரபா

மு. சந்திரபிரபா (Chandra Prabha) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருவில்லிபுத்தூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
அ. மனோகரன்

அ. மனோகரன் (A.Manoharan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வாசுதேவநல்லூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இரகுநாத் சகாய் பூரி

இரகுநாத் சகாய் பூரி (Raghunath Sahai Puri) ஒரு இந்திய அரசியல்வாதியும் இந்திய தேசிய காங்கிரசின் உறுப்பினரும் ஆவார். 2002-2007 காலப்பகுதியில் பஞ்சாப் அரசாங்கத்தில் வீட்டுவசதி மற்றும் நகர்ப்புற மேம்பாட்டு அமைச்சராகவும் இருந்தார்.

ஆரம்ப கால வாழ்க்கை 
இவரது தந்தையின் பெயர் தேஸ் ராஜ் பூரி என்பதாகும்.

அரசியல் வாழ்க்கை 
1985ஆம் ஆண்டில் சுஜான்பூரிலிருந்து பஞ்சாப் சட்டமன்றத்திற்கு தேர்ந்தெடுக்கப்பட்டார். 1992 மற்றும் 2002 ஆம் ஆண்டுகளில் இவர் சுஜான்பூரிலிருந்து மீண்டும் தேர்ந்தெடுக்கப்பட்டார். 2012 இல் இவர் வீட்டுவசதி மற்றும் நகர்ப்புற மேம்பாட்டு அமைச்சராக நியமிக்கப்பட்டார். மேலும், சுற்றுலா மற்றும் போக்குவரத்துத் துறையையும் வைத்திருந்தார்.

இறப்பு 
இவர் டிசம்பர் 22, 2007 அன்று சண்டிகரில் இறந்தார்.

குறிப்புகள் 

2007 இறப்புகள்
1938 பிறப்புகள்
தின்டிமசு

தின்டிமசு (Dindymus) என்பது பைரோகோரிடே குடும்பத்தினைச் சார்ந்த பழைய உலக பூச்சி பேரினமாகும் . இவை பெரும்பாலும் லைகாயிடே குடும்ப பூச்சிகளுடன் தவறாக இனம் காணப்படுகிறது. ஆனால் தலையில் தனிக் கண்கள் இல்லாததால் வேறுபடுகின்றன. தி. ரூபிகினோசசு, தி. புல்ச்சர், தி. பைரோக்ரசு உள்ளிட்ட பல இனங்கள் தீங்குயிரிகளை உண்பதால் நன்மை பயக்கின்றன. ஆனால் டி . வெர்சிகலர் தாவர தீங்குயிரியகும்.

சிற்றினங்கள்
பயோலேப் பட்டியல்கள்:

துணையினம் கார்னிடிண்டிமசு இசுடெக்லிக், 2005

 தின்டிமசு அப்டோமினலிசு டிஸ்டண்ட், 1914
 தின்டிமசு கிரிசியசு இசுடெக்லிக், 2006
 தின்டிமசு இசுட்ராலெனி ஸ்கௌடெடன், 1933

மேற்கோள்கள் 

பூச்சிகள்
ராபர்ட் (நடன இயக்குநர்)

ராபர்ட் என்பவர் ஒரு இந்திய நடன இயக்குநர் ஆவார். இவர் இந்தியாவின் பல  மொழிகளில் பணியாற்றியுள்ளார். மேலும் இவர் திரைப்பட நடிகராகவும் உள்ளார். இவர் பெரும்பாலும் எதிர்மறையான பாத்திரங்களை ஏற்று நடித்துள்ளார் அல்லது இவர் நடனம் அமைத்த பாடல்களில் சிறப்புத் தோற்றத்தில் தோன்றியுள்ளார்.

தொழில் 
ராபர்ட்  குழந்தை நட்சத்திரமாக தனது திரைப்பட வாழ்க்கையைத் தொடங்கினார். குறிப்பாக மம்முட்டியின் மகனாக அழகனில் (1991) நடித்தார். ராபர்ட் பின்னர் சத்யராஜின் மாறன் (2002) படத்திலும், 2004 ஆம் ஆண்டு வெளியான திரைப்படமான டான்சர் ஆகியவற்றில் எதிர்மறை பாத்திரத்தில் நடித்தார். டான்சர் படமானது  ஒரு ஊனமுற்ற மாணவரின் நடனக் கலைஞராக சாதிப்பதை அடிப்படையாக கொண்டு  உருவாக்கபட்டது. அப்படத்தில் எதிர்மறையான பாத்திரங்களை ஏற்று நடித்த ராபர்ட்டின் நடிப்பானது  விமர்சன ரீதியான பாராட்டைப் பெற்றது, மேலும் அந்த ஆண்டின் பிற்பகுதியில் சிறந்த எதிர்மறை பாத்திரத்திர நடிகருக்கான தமிழக அரசின் திரைப்பட விருதைப் பெற்றார். அந்த காலகட்டத்தில், இவர் பவளக்கொடி (2003) இல் நடித்தார், விமர்சகர்கள் இவரது நடிப்பை விமர்சித்தனர், ராபர்ட் "உணர்ச்சிகளை வெளிப்படுத்த சிரமப்படுகிறார் மேலும் வேடிக்கையான உரையாடல்கள் கூட அவரது  பேசும் முறையினால் அவற்றுக்கான விளைவ் ஏற்படவில்லை" என்று குறிப்பிட்டனர்.

போடா போடி (2012) இல் பணியாற்றியதற்காக ராபர்ட்  சிறந்த நடன இயக்குனருக்கான விஜய் விருதை வென்றார். அதில் இவர் "லவ் பண்ணலாமா?" காணொளியில் ஒரு சிறிய பகுதியில் தோன்றினார். .

மொட்ட சிவா கெட்ட சிவா (2017) திரைப்படத்தின் வெளியீட்டிற்கு முன்னர், நடிகர் டிங்கு, அவரும் ராபர்ட்டும் தாத்தா காரை தொடாதே என்ற பெயரில் தயாரிக்கும்  படத்திலிருந்து "ஹரா ஹரா மகாதேவாகி" என்ற பாடலை இசையமைப்பாளர் அம்ரேஷ் கணேஷ் திருடியதாக குற்றம் சாட்டும் காணொளியை வெளியிட்டார்.  2015 ஆம் ஆண்டின் முற்பகுதியில் பாடலை உருவாக்க அம்ரேசுடன் இணைந்து பணியாற்றியதாக டிங்கு குறிப்பிட்டார். ஆனால் தயாரிப்பு சிக்கல்களால் படத்தயாரிப்பு நின்றுவிட்டதால்,  அம்ரேஷ் இந்த பாடலை வேறு படத்துக்கு பயன்படுத்திவிட்டார் என்றார். 2017 பெப்ரவரியில் நடந்த ஒரு பத்திரிகையாளர் சந்திப்பில், அம்ரேஷ் கணேஷ் அந்தக் கூற்றுக்களை மறுத்தார்.

தனிப்பட்ட வாழ்க்கை 
ராபர்ட்டின் அக்காள் அல்போன்சாவும் தமிழ் படங்களில் நடித்துள்ளார்.

திரைப்படவியல்

குறிப்புகள் 

1981 பிறப்புகள்
தமிழ்த் திரைப்பட நடிகர்கள்
தமிழ்த் திரைப்பட இயக்குநர்கள்
சென்னை நடிகர்கள்
வாழும் நபர்கள்
இசைவாணி

இசைவாணி (Isaivani) (பிறப்பு 1996) என்பவர் சென்னையைச் சேர்ந்த ஒரு கானா பாடகர் ஆவார். இவர் தி கேஸ்ட்லெஸ் கலெக்டிவ் குழுவுடன் இணைந்து பாடிவருகிறார். 2020 ஆம் ஆண்டில் பிபிசியால் வெளியிடப்பட்ட உலகளாவிய 100 பெண் ஆளுமைகளில் ஒருவராக இவர் தேர்வு செய்யப்பட்டார்.

வாழ்க்கைக் குறிப்பு 
இசைவாணி 1996 இல் சென்னையின் இராயபுரத்தில் சிவகுமார் டி, செல்வி ஆகியோரின் மகளாகப் பிறந்தார்.   இவரது தந்தை தானே சுயமாகக் இசைப்பலகை வாசிக்க கற்றுக் கொண்ட கலைஞர் ஆவார். இவரது தந்தை சிறு வயதிலிருந்தே இவரது இசை திறனையும் பாடலையும் ஊக்குவித்தார். இசைவாணியும் இவரது சகோதரரும் வயிற்றில் சுமந்தபோதே செல்வியை பாடுமாறு ஊக்குவித்தார். இவரது இசை வாழ்க்கை ஆறு வயதில் தொடங்கியது, இவரது தந்தையுடன், 2018 வரை இவர் ஏறத்தாழ 10,000 நிகழ்ச்சிகளில் இசைத்துள்ளார்.  இவர்  தமிழ் திரைப்படப் பாடல்களைப் பாடத் தொடங்கினார். இதனுடன்  கானா பாடல்களையும் பாடிவந்தார். இதற்கு பார்வையாளர்களின் வரவேற்பைப் பெற்றுள்ளார்.  2017 இல், கானா இசைக்கலைஞர் சபேஷ் சாலமன் இவரைத் தொடர்பு கொண்டு, டென்மாவால் உருவாக்கப்பட்ட ஒரு புதிய இசைக்குழுவுக்கு கலைக்காணலில் கலந்துகொள்ள ஊக்குவித்தார் - இந்த இசைக்குழு தி கேஸ்ட்லெஸ் கலெக்டிவ் ஆனது.  

இசைக்குழுவில் சேர்ந்ததன் மூலம், இசைவாணி உலகின் முதல் தொழில்முறை பெண் கானா பாடகர்களில் ஒருவரானார்.  கூடுதலாக, இவர் ஒரு தாழ்த்தபட்ட சாதியைச் சேர்ந்த ஒரு பெண்ணுமாவார். கானாவை ஆண்களால் மட்டுமே கலைப்படைப்பாகப் பாதுகாக்க முடியும்  என்று நினைத்தவர்களிடமிருந்து ஆரம்பகாலத்தில் எதிர்ப்புகள் இருந்தது.  தி காஸ்ட்லெஸ் கலெக்டிவ் குழுவில் இவர் பாடிய இசை அரசியல்: தலித் மக்கள் கொல்லபட்டதை எதிர்த்து  2018 இல் இவர்கள் 'பீஃப் சாங்' வெளியிட்டனர்; சபரிமலை கோயில் சர்ச்சை குறித்து 2019 இல் இவர்கள் 'ஐயம் சாரி  ஐயப்பா' பாடலை வெளியிட்டனர்.  மேடையில் இவர் கானா பாடல்களை பாடுவது மற்ற பெண்கள் கானா கலைஞர்களாவதற்கு  வழிவகுத்தது. 

2020 ஆம் ஆண்டில், பிபிசி 100 மகளிர் விருதால் கானா இசையில் இவர் செய்த பணிக்காக அங்கீகரிக்கப்பட்டார்.

மேற்கோள்கள் 
 

1996 பிறப்புகள்
வாழும் நபர்கள்
தொழில் வாரியாக சென்னை நபர்கள்
இந்தியப் பாடகர்கள்
பிக் பாஸ் தமிழ் போட்டியாளர்கள்
வேத அறிவியல்

வேத அறிவியல் (Vedic Science) என்பது:

வேத காலம் 

 வேதாங்கங்கள், வேதங்களின் புரிதலுக்கும் பாரம்பரியத்திற்கும் உட்பட்ட ஆறு பண்டைய துறைகள் (சாத்திரம்)

 சீக் ஷா ( ): ஒலிப்பு மற்றும் ஒலியனியல் (சந்தி)
 சந்தாக்கள் (): மீட்டர்
 வியாகரணம் ( ): இலக்கணம்
 நிருக்தம் (): சொற்பிறப்பியல்
 ஜோதிஷா  சோதிடம் (இந்து வானியல்)
 கல்பம்(): சடங்கு

பாரம்பரியம் 

 வரலாற்றில் இந்தியக் கணிதவியலாளர்கள்
 பாரம்பரிய இந்து அளவீட்டு அலகுகள் 
 ஆயுர்வேதம், இந்தியாவின் பாரம்பரிய மருத்துவம்

மேலும் காண்க 

 இந்து அண்டவியல்

இந்து மெய்யியல் கருத்துருக்கள்
ஆயுர்வேதம்
வேதங்கள்
இந்திய மெய்யியல்
பூதேஷ்வர் இந்துக் கோயில்கள்


பாதேஷ்வர் இந்துக் கோயில்கள் (Bateshwar Hindu temples or Batesara, Bateśvar) இந்தியாவின் மத்தியப் பிரதேச மாநிலத்தின் மொரேனா மாவட்டத்தில் அமைந்த 200 இந்துக் கோயில்களின் தொகுதியாகும். இக்கோயில்கள் கிபி 8 முதல் 10-ஆம் நூற்றாண்டு வரை கூர்ஜர-பிரதிகாரப் பேரரசு காலத்தில் கட்டப்பட்டது.  சிவன், விஷ்ணு, பார்வதி மற்றும் பிற கடவுளர்களுக்கு மணற்கற்களால் நிறுவப்பட்ட  இக்கோயில்க்ள்  25 ஏக்கர் பரப்பளவில் அமைந்துள்ளது. நகரா கட்டிக் கலைநயத்தில் அமைந்த இக்கோயில்கள் குவாலியர் நகரத்திற்கு வடக்கே 35 கிலோ மீட்டர் தொலைவிலும், மொரேனா நகரத்திற்கு கிழக்கே 30 கிலோ மீட்ட்டர் தொலைவிலும் அமைந்துள்ளது. தில்லி சுல்தானகம் ஆட்சியின் போது, இக்கோயில்களில் பெரும்பாலனவைகள் சேதப்படுத்தப்பட்டது.  2005-இல் இந்தியத் தொல்லியல் ஆய்வகம் பாதேஷ்வர் கோயில்களை சீரமைத்து, பாதுகாத்து வருகின்றனர்.

படக்காட்சிகள்

மேற்கோள்கள்

உசாத்துணை

Dehejia, V. (1997). Indian Art. Phaidon: London. .

Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art,

வெளி இணைப்புகள்
 

முரைனா மாவட்டம்
மத்தியப் பிரதேசத்திலுள்ள சிவன் கோயில்கள்
இந்திய இந்துக் கோயில்கள்
சஞ்சய் லீலா பன்சாலி

சஞ்சய் லீலா பன்சாலி (Sanjay Leela Bhansali) (பிறப்பு:24 பிப்ரவரி 1963) ஓர் இந்திய இயக்குநரும், தயாரிப்பாளரும், திரைக்கதை எழுத்தாளரும், இசை இயக்குநரும் ஆவார். இவர் இந்தி திரைப்படங்களில் பணிபுரிகிறர். ஐந்து தேசிய திரைப்பட விருதுகள், பதினொரு பிலிம்பேர் விருதுகள் மற்றும் ஒரு பாஃப்டா பரிந்துரை உள்ளிட்ட பல விருதுகளைப் பெற்றுள்ளர். 2015ஆம் ஆண்டில், இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருது வழங்கியது.

பன்சாலி அறிமுக இயக்குனராக காமோஷி: தி மியூசிகல் (1996) என்ற படத்தின் மூலம் அறிமுகமானார், இதற்காக சிறந்த படத்திற்கான பிலிம்பேர் விமர்சகர்கள் விருதைப் பெற்றார். வணிக ரீதியாக வெற்றிகரமான காதல் திரைப்படமான ஹம் தில் டி சுக் சனம் (1999), காவியக் காதல் படமான தேவ்தாஸ் (2002), பிளாக் (2005) போன்ற இந்தித் திரைபடங்களில் இவர் முக்கியத்துவம் பெற்றார் - இதற்காக இவர் ஆங்கில மொழி அல்லாத சிறந்த படத்திற்கான  பிரித்தானிய அகாதமியின் திரைப்படங்கள் மற்றும் தொலைக்காட்சி விருதுகளில் (பாஃப்டா) இவர் பல சிறந்த இயக்குநர் விருதுகளையும் சிறந்த திரைப்பட விருதுகளையும் பெற்றார், மேலும் பிலிம்பேர் விருதுகளில் சிறந்த படத்திற்கான கூடுதல் விமர்சகர்கள் விருதையும் பெற்றார். சாவரியா (2007) மற்றும் குசாரிஷ் (2010) போன்ற தொடர்ச்சியான வணிகரீதியாக தோல்வியுற்ற திரைப்படங்களையும் இயக்கியுள்ளார். இருப்பினும், குசாரிஷ் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.

மேற்கோள்கள் 

 

1963 பிறப்புகள்
பத்மசிறீ விருது பெற்ற கலைத் துறையினர்
பிலிம்பேர் விருதுகள் வென்றவர்கள்
வாழும் நபர்கள்
சிலா கான்

சிலா கான் (Zila Khan) ஒரு இந்திய சூபி பாடகரும், நடிகருமாவார். இவர் பாரம்பரிய மற்றும் அரைப் பாரம்பரிய இசை வடிவங்களைப் பாடுகிறார்  மேலும், இம்தட்கானி கரானாவின் பாரம்பரியத்தில் நிகழ்த்துகிறார். சஞ்சய் லீலா பன்சாலியின் பாஜிராவ் மஸ்தானி என்ற திரைப்படத்தில் நடித்துள்ளார். மேலும் கௌஹர் போன்ற நாடகங்களிலும் தீவிரமாக நடிக்கிறார். இவர் பாலிவுட் படங்களுக்கும் விளம்பரங்களுக்கும் பின்னணி பாடுகிறார். மேலும், இவர் ஒரு இசையமைப்பாளராகவும் இசை இயக்குனராகவும் இருக்கிறார். இவர் தனது தந்தை உஸ்தாத் விலாயத் கான் பற்றிய ஸ்பிரிட் டூ சோல் என்ற ஆவணப்படத்தையும் தயாரித்து இயக்கியுள்ளார்.

ஆரம்பகால வாழ்க்கையும் தொழிலும் 
இவர் புகழ்பெற்ற சித்தார் கலைஞரான உஸ்தாத் விலாயத் கானின் மகளும் முறையான சீடரும் ஆவார். அமீர் குஸ்ராவின் சிலா காபி இராகத்தைக் கொண்டு இவருக்கு இவரது தந்தை இந்தப் பெயரிட்டார்.

இசை பள்ளி 
"உஸ்தாத்கா" என்ற அறக்கட்டளையை 2008 ஆம் ஆண்டில் நிறுவினார். இசையில் திறமை வாய்ந்த குழந்தைகளுக்கு கற்பித்தலே இதன் நோக்கமாகும். இந்த அறக்கட்டளை மாணவர்களுக்கு உதவித்தொகைகளையும் வழங்குகிறது.  இசை மூலம் அவர்களின் வாழ்வாதாரத்தை சம்பாதிக்க உதவுகிறது. மேலும் இந்தியாவின் கலாச்சாரம் மற்றும் பாரம்பரியத்தை தேசிய மற்றும் சர்வதேச அளவில் காட்சிப்படுத்துகிறது.

சொந்த வாழ்க்கை 
இவருக்கு திருமணமாகி பைசன் சேக் கான் என்ற மகன் உள்ளார்.

மேற்கோள்கள் 

வாழும் நபர்கள்
இந்தியப் பாடகிகள்